Mihails Zemļinskis

Mihails Zemļinskis (dzimis  Rīgā) ir bijušais Latvijas izlases un Rīgas "Skonto" futbolists, aktīvās sporta gaitas beidza 2005. gadā. Pēc sportista karjeras — treneris. 2006. gadā iestājās politiskajā apvienībā "Saskaņas Centrs". 2009. gada jūlijā pirmo reizi kļuvis par Saeimas deputātu.Latvijas Avīze "Saeimā jau divi sporta ļaudis" Bijis ievēlēts arī vairākos sekojošajos parlamenta sasaukumos.

M. Zemļinskis ir arī Eiropas Savienības eiroskeptiskas galēji labējas partijas "Dzīves un Ģimenes koalīcija" biedrs.

 Biogrāfija 
Dzimis 1969. gadā Rīgā, bērnību pavadīja Imantas mikrorajonā. Izglītību apguva Rīgas 76. vidusskolā (tagad — Rīgas Vilhelma Ostvalda vidusskola), kuru pabeidza 1989. gadā, kopā ar slaveno hokejistu Sergeju Žoltoku.

 Spēlētāja karjera 
Trenēties futbolā M. Zemļinskis uzsāka Rīgas "Dinamo" bērnu komandā. 1989. gadā klubs tika reorganizēts un sākumā pārdēvēts par FK "Forums", vēlāk par Forums-Skonto. 1991. gadā klubs pirmo un pēdējo reizi kļuva par Latvijas PSR čempionvienību.

1992. gadā, vienlaikus ar Latvijas Republikas izveidošanos, parādījās arī komanda ar nosaukumu Skonto FC. Tās sastāvā M. Zemļinskis kļuva par trīspadsmitkārtējo Latvijas čempionu līdz 2005. gada septembrim, kad draudzības spēlē starp Latvijas un Japānas futbola izlasēm, kura noslēdzās neizšķirti 2:2, viņš oficiāli atvadījās no profesionālā sporta.Draudzības spēle: Latvija — Japāna 2:2, eSports.lv, atjaunots 

Divas reizes uzsācis spēlētāja karjeru ārzemēs (devies uz Izraēlu un Ungāriju), bet abās reizēs atgriezies Latvijā, turpinot spēlēt Skonto.

 Trenera karjera 
2005. gadā, beidzot spēlētāja karjeru, M. Zemļinskis kļuva par vienu no Rīgas "Olimpa" treneriem. 2007. gada novembrī viņš kļuva par Daugavpils "Daugavas" galveno treneri."Daugavu" vadīs Zemļinskis , eSports.lv, atjaunots  Savā pirmajā sezonā kā galvenajam trenerim viņš ar "Daugavu" ieguva Latvijas kausu.Zemļinskis: "Bijām vairāk "izsalkuši" nekā ventspilnieki" Tomēr jau  tika paziņots, ka M. Zemļinski amatā nomainīs iepriekšējais galvenais treneris Igors Gamula. Trenera nomaiņa tika pamatota ar nelielo pieredzi un M. Zemļinskis palika kluba struktūrā.

2009. gada 31. augustā viņš tika apstiprināts par Latvijas U21 izlases galveno treneri, aizstājot mirušo Genādiju Šitiku.Zemļinskis apstiprināts Latvijas U-21 izlases galvenā trenera amatā 2011. gada oktobrī atkāpās no šī amata.Zemļinskis atstāj U-21 izlases trenera amatu

2016. gadā M. Zemļinskis ieņēma Pirmās līgas kluba FK Ogre trenera amatu.

 Politiskā darbība 
2006. gadā iestājās politiskajā apvienībā "Saskaņas Centrs". 2009. gada jūlijā kļuvis par 9. Saeimas deputātu. Bijis ievēlēts arī nākamajos parlamenta sasaukumos no partijas "Saskaņa".

Pētnieciskās žurnālistikas centra Re:Baltica veiktajā pētījumā par 12. Saeimas deputātu uzstāšanos tribīnē un ziņojumu gatavošanu kopā ar 12 citiem, tostarp 7 no "Saskaņas" ievēlētajiem deputātiem, atzīts par "nerunīgo deputātu", jo 12. Saeimā 44 pavadītajos mēnešos Zemļinskis ne reizi nav runājis no tribīnes un tikai četras reizes gatavojis ziņojumu par kādu likumprojektu. 2018. gada rudenī kandidēja 13. Saeimas vēlēšanās, taču netika ievēlēts.

 Atsauces 

 Ārējās saites 

Kategorija:1969. gadā dzimušie
Kategorija:Rīgā dzimušie
Kategorija:Latvijas futbolisti
Kategorija:2004. gada Eiropas čempionāta futbolā spēlētāji
Kategorija:Latvijas futbola treneri
Kategorija:9. Saeimas deputāti
Kategorija:10. Saeimas deputāti
Kategorija:11. Saeimas deputāti
Kategorija:12. Saeimas deputāti
Kategorija:Skonto FC spēlētāji
Kategorija:Latvijas izlases futbolisti